Here is a page extracted from Wikipedia that may contain CSS, HTML, and a lot of unformatted text.

Title: الا بوجاتشيفا
Content: الا بوريسوفنا پوجاتشيڤا ( Alla Borisovna Pugacheva ) - بالروسى : Алла Борисовна Пугачёва -، ( موسكو، 15 ابريل 1949). مغنيه و فنانه استعراضيه روسيه كبيره من انجح و اشهر المغنيين الروس فى العصر الحديث. اتولدت فى موسكو فى 15 ابريل 1949 و ابتدت حياتها الفنيه سنة 1965 فى الفتره السوفيتيه باغنية " روبوت Робот " اللى اتذاعت وقتها كتير فى الراديو السوفيتى الرسمى. و بعدها غنت مع فرق موسيقيه روسيه و عزفت على البيانو و انتشرت. فى سنة 1970 لعبت دور البطوله فى فيلم " چينتشينا، كاترايا بوييت Женщина, которая поёт " ( الست اللى بتغنى ) اللى نجح نجاح كبير و شافه 55 مليون من سكان الاتحاد السوفيتى. و مابين 1977 و 1980 غنت مع فرقة " ريتم Ритм " و استمرت فى تقديم عروضها الموسيقيه لغاية النهارده. بتتميز الا بصوتها الجميل المعبر الصافى المليان بالأحاسيس. ذاع صيتها فى روسيا و نواحى الاتحاد السوفيتى و بتعتبر اكتر مغنيه روسيه اتباعت ليها اسطوانات و اكتر مغنيه روسيه ليها شهره شعبيه. فى سنة 1978 اخدت اول جوايزها فى مهرجان غنائى باغنية فيسى موجوت كورولى - Все Могут Короли ( كل حاجه فى امكان الملوك ). و فى سنة 1997 مثلت روسيا فى مهرجان الاغنيه الاوروبيه Eurovisie song festival. فى 1985 اتكرمت بلقب " فنانه روسيه مبدعه" و فى 1991 بلقب فنانه للشعب.

لعبت الا ادوار البطوله فى كذا فيلم و غنت بره روسيا و بالذات فى السويد. و بعد تفكك الاتحاد السوفيتى ابتدت تتاجر فى البرفانات و الجزم و فتحت محطه اذاعيه. اتجوزت الا اربع مرات و اخر جوازاتها كانت من شاب اصغر منها فى السن بكتير ، و بتهتم الجرايد و المجلات بيها و بقصص جوازها و علاقاتها العاطفيه.

جوايز 

 Орден За заслуги перед Отечеством قلادة خدمة الوطن
 Орден Дружба قلادة الصداقه
 Народный артист СССР فنان لشعب الاتحاد السوفيتى
 Народный артист РСФСР فنان لشعب روسيا الاتحاديه الاشتراكيه السوفييتيه
 Заслуженный артист РСФСР تكريم فنان روسيا الاتحاديه الاشتراكيه السوفييتيه
 Государственная премия Российской Федерации جايزة دولة الاتحاد الروسى

السايت الرسمى 
 سايت الا بوجاتشيفا

أغانى على الانترنت 

 Алла Пугачева - 1998 Ты не знал 
 Алла Пугачева - Зачем 
 - Алла Пугачева - Это любовь 
 Алла Пугачева & Кристина Орбакайте

مصادر 

مواليد 1949
مغنيات روسيات
ممثلات روسيات
مغنيين-كتاب اغانى
مزيكا نيو ويڤ